CELEX: 32020D0520
Language: lv
Date: 2019-11-18 00:00:00
Title: Padomes Lēmums (ES) 2020/520 (2019. gada 18. novembris) par to, lai Eiropas Savienības un tās dalībvalstu vārdā parakstītu Protokolu pie Eiropas Kopienas un tās dalībvalstu un Ukrainas Sadarbības nolīguma par civilu globālu navigācijas satelītu sistēmu (GNSS) nolūkā ņemt vērā Bulgārijas Republikas, Horvātijas Republikas un Rumānijas pievienošanos Eiropas Savienībai

15.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 117/1
               
            
         PADOMES LĒMUMS (ES) 2020/520
         (2019. gada 18. novembris)
         par to, lai Eiropas Savienības un tās dalībvalstu vārdā parakstītu Protokolu pie Eiropas Kopienas un tās dalībvalstu un Ukrainas Sadarbības nolīguma par civilu globālu navigācijas satelītu sistēmu (GNSS) nolūkā ņemt vērā Bulgārijas Republikas, Horvātijas Republikas un Rumānijas pievienošanos Eiropas Savienībai
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 172. pantu saistībā ar 218. panta 5. punktu,
         ņemot vērā Bulgārijas un Rumānijas pievienošanās aktu un Horvātijas pievienošanās aktu un jo īpaši to 6. panta 2. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Eiropas Kopienas un tās dalībvalstu un Ukrainas Sadarbības nolīgums par civilu globālu navigācijas satelītu sistēmu (GNSS) (1) (“nolīgums”) tika parakstīts 2005. gada 1. decembrī un stājās spēkā 2013. gada 1. decembrī.
                  
               
                     (2)
                  
                  
                     Bulgārija un Rumānija kļuva par Savienības dalībvalstīm 2007. gada 1. janvārī, un Horvātija kļuva par Savienības dalībvalsti 2013. gada 1. jūlijā.
                  
               
                     (3)
                  
                  
                     Saskaņā ar Bulgārijas un Rumānijas pievienošanās akta 6. panta 2. punktu un Horvātijas pievienošanās akta 6. panta 2. punktu par pievienošanos nolīgumam ir jāvienojas ar nolīguma protokola palīdzību. Minētie noteikumi paredz vienkāršotu procedūru, saskaņā ar kuru Padomei, pieņemot vienprātīgu lēmumu dalībvalstu vārdā, un Ukrainai ir jānoslēdz protokols.
                  
               
                     (4)
                  
                  
                     Padome 2006. gada 23. oktobrī un 2012. gada 14. septembrī pilnvaroja Komisiju sākt sarunas ar attiecīgajām trešām valstīm nolūkā noslēgt protokolus pie starptautiskajiem nolīgumiem, ko noslēgusi Savienība un tās dalībvalstis.
                  
               
                     (5)
                  
                  
                     Komisija ar verbālnotu apmaiņu sekmīgi pabeidza sarunas ar Ukrainu par Protokolu pie Eiropas Kopienas un tās dalībvalstu un Ukrainas Sadarbības nolīguma par civilu globālu navigācijas satelītu sistēmu (GNSS) nolūkā ņemt vērā Bulgārijas Republikas, Horvātijas Republikas un Rumānijas pievienošanos Eiropas Savienībai (“protokols”).
                  
               
                     (6)
                  
                  
                     Protokols būtu jāparaksta Eiropas Savienības un tās dalībvalstu vārdā, ņemot vērā tā noslēgšanu vēlāk,
                  
               IR PIEŅĒMUSI ŠO LĒMUMU.
         
            1. pants
            Ar šo atļauj Savienības un tās dalībvalstu vārdā parakstīt Protokolu pie Eiropas Kopienas un tās dalībvalstu un Ukrainas Sadarbības nolīguma par civilu globālu navigācijas satelītu sistēmu (GNSS) nolūkā ņemt vērā Bulgārijas Republikas, Horvātijas Republikas un Rumānijas pievienošanos Eiropas Savienībai, ņemot vērā protokola noslēgšanu (2).
         
         
            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.
         
         
            3. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 18. novembrī
            
               
                  Padomes vārdā –
               
               
                  priekšsēdētājs
               
               J. LEPPÄ
            
         
         
            (1)  OV L 125, 26.4.2014., 3. lpp.
         
         
            (2)  Protokola tekstu publicēs kopā ar lēmumu par tā noslēgšanu.